    Oun náà lo ṣe ọ̀nà tí mo fi yọ lọ́wọ́ Ẹlẹ́gbára, níbi tí a ti ń sọ̀rọ̀, ó bèèrè ohun tí mo rò pé òun lè fi ràn mi lọ́wọ́ mo sì ròyìn ìyọnu tí mo ti bá pàdé fun un. Lẹ́yìn èyí, ó pe àbúrò rẹ ọkùnrin, nígbà tí ó dé, o wí fún un pé kí o lọ gbé ọkọ̀ wá kí ó tù mí kọjá sí apá kejì odo, wéré wọ́n ti mu ọkọ̀ dé, àti èmi àti oun sì rékojá sí òdì kejìo lápá ibi tí mo wà. Kí a tó bọ sí inú ọkọ̀ ó ti béèrè nípa Fìlásayépọ̀ nítorí ó wí pé ẹgbọ́n òun ni, bàbá rẹ̀ jẹ́ àbúrò bàbá òun àwọn méjéèjì wá jẹ́ àbúrò olókun tíí ṣe alákòóso omi. Ó ní bàbá òun tí orúkọ rẹ̀ ń jẹ́ Ayédùbúlẹ̀ ni ẹni t;i wọ́n bí bàbá Fìláswayépọ̀ ń gbé kiri. Ó wí fún mi pé ó yẹ kí a wa Filásayépọ̀ rí, nítorí bí a bá le ríi, iwin tíí ṣe alákòóso fìlà rẹ̀ yóò kó wa yọ. Nígbà tí a gúnlẹ̀ sí òdì kejì tán, ó wí pé kí àbúrò òun tó jẹ́ iwin wá Fìlásayépọ̀ wá nní ibikíbi tí ó bá ti lè rii. Wéré tí ó wí báyìí, ṣe ni àbúrò rẹ̀ rá mọ́ wa lójú, nígbà tí o sì fi máa tó ìsẹ́jú mẹ́ta ṣe ni mo rí i tí o ń fò bọ̀ lófurufú tí ó gbé fìlàsayépọ̀ lé èjìká, tí ó gbé e kalẹ̀ lọdọ wa. Ìgbà tí iwin yìí rí fìlásayépọ̀ wọ̀n yọ̀ mọ́ ara wọn, wọ́n sì kí ara wọn dáadáa. Lẹ́yìn náà ó ni ki filásayépọ̀ pe iwin inú fila rẹ̀ fun òun, onítọ̀ún sì ṣe bẹ́ẹ̀. Nígbà tí iwin náà dé, kò ga púpọ̀, o sì sanra o ni iké ńlá kan lẹ́yìn. Òun ati obìnrin yìí sọ̀rọ̀ sí ara wọn ní èdè tì n kò gbọ rí, lẹ́yìn náà ni iwin tii ṣe alákòóso filà yìí bẹ̀rẹ̀, tí o ní ki n jókòó lé òun lẹ́yìn, nígbà tí mo sì ṣe bẹ́ẹ̀, wéré ni mo bá ara mi ni ofuurfú tí o ń fò lọ pẹ̀lú mi. Àyà mi kọ́ já ṣùgbọ́n ó ni ki n dì mọ́ òun lẹ́yìnn dáadáa kì n má ba à já lulẹ̀ mo rọra dọ̀bálẹ̀ lé e lẹ́yìn mo di iké ẹ̀yìn rẹ̀ mú dáadáa. Iwin náà ni irun lára bi ti ẹranko gan-an ni, irun wọ̀nyí ni mo si di mọ́ pẹ̀lú iké ẹ̀yìn rẹ̀ tí kò jẹ́ kí n já ṣubú. Nígbà tí ó pẹ́ díẹ̀ ó gbé mi sọ̀kalẹ̀ sí ojú ọ̀nà Igbó Elégbèje, ó sì wí fún mi pé a ti kúró ní àgbègbè ibi tí Ẹlẹ́gbára máa ń dé, ṣùgbọ́n ó wí fún mi ki n má kúrò nibi tí òun gbé mi s’’i nítorí òun ń lọ máa gbé àwọn yòókù lọ́kọ́ọ̀kan wá.
    Oun naa lo se ona ti mo fi yo lowo Elegbara, nibi ti a ti n soro, o beere ohun ti mo ro pe oun le fi ran mi lowo mo si royin iyonu ti mo ti ba pade fun un. Leyin eyi, o pe aburo re okunrin, nigba ti o de, o wi fun un pe ki o lo gbe oko wa ki o tu mi koja si apa keji odo, were won ti mu oko de, ati emi ati oun si rekoja si odi kejio lapa ibi ti mo wa. Ki a to bo si inu oko o ti beere nipa Filasayepo nitori o wi pe egbon oun ni, baba re je aburo baba oun awon mejeeji wa je aburo olokun tii se alakooso omi. O ni baba oun ti oruko re n je Ayedubule ni eni t;i won bi baba Filaswayepo n gbe kiri. O wi fun mi pe o ye ki a wa Filasayepo ri, nitori bi a ba le rii, iwin tii se alakooso fila re yoo ko wa yo. Nigba ti a gunle si odi keji tan, o wi pe ki aburo oun to je iwin wa Filasayepo wa nni ibikibi ti o ba ti le rii. Were ti o wi bayii, se ni aburo re ra mo wa loju, nigba ti o si fi maa to iseju meta se ni mo ri i ti o n fo bo lofurufu ti o gbe filasayepo le ejika, ti o gbe e kale lodo wa. Igba ti iwin yii ri filasayepo won yo mo ara won, won si ki ara won daadaa. Leyin naa o ni ki filasayepo pe iwin inu fila re fun oun, onitoun si se bee. Nigba ti iwin naa de, ko ga pupo, o si sanra o ni ike nla kan leyin. Oun ati obinrin yii soro si ara won ni ede ti n ko gbo ri, leyin naa ni iwin tii se alakooso fila yii bere, ti o ni ki n jokoo le oun leyin, nigba ti mo si se bee, were ni mo ba ara mi ni ofuurfu ti o n fo lo pelu mi. Aya mi ko ja sugbon o ni ki n di mo oun leyinn daadaa ki n ma ba a ja lule mo rora dobale le e leyin mo di ike eyin re mu daadaa. Iwin naa ni irun lara bi ti eranko gan-an ni, irun wonyi ni mo si di mo pelu ike eyin re ti ko je ki n ja subu. Nigba ti o pe die o gbe mi sokale si oju ona Igbo Elegbeje, o si wi fun mi pe a ti kuro ni agbegbe ibi ti Elegbara maa n de, sugbon o wi fun mi ki n ma kuro nibi ti oun gbe mi s’’i nitori oun n lo maa gbe awon yooku lokookan wa.